**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2014 M. GRUODŽIO 18 D. SPRENDIMO NR. T2-342 „DĖL KLAIPĖDOS MIESTO SAVIVALDYBĖS PRIVATIZAVIMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant pakeisti Klaipėdos miesto savivaldybės tarybos 2014 m. gruodžio 18 d. sprendimą Nr. T2-342, kuriuo buvo sudaryta Klaipėdos miesto savivaldybės privatizavimo komisija ir patvirtinti jos nuostatai.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2014 m. gruodžio 18 d. sprendimu Nr. T2-342 buvo sudaryta Klaipėdos miesto savivaldybės privatizavimo komisija (toliau Privatizavimo komisija) ir patvirtinti jos nuostatai.

Lietuvos Respublikos valstybei ir savivaldybėms priklausančių akcijų privatizavimo įstatymo 6 straipsnyje nurodyta, kad savivaldybės privatizavimo komisija sudaroma iš ne mažiau kaip 7 narių, iš kurių ne mažiau kaip 2 narius teikia ir atšaukia savivaldybės tarybos opozicinės frakcijos, jeigu tokios yra.

Išrinkus naujos sudėties Klaipėdos miesto savivaldybės tarybą būtina pakeisti Privatizavimo komisijos sudėtį bei paskirti naują jos pirmininką.

Klaipėdos miesto savivaldybės meras 2015 m. birželio 10 d. raštu Nr. TAS-94 nurodė Klaipėdos miesto savivaldybės tarybos narius, kurie deleguojami į naujai sudaromą Privatizavimo komisiją.

**3. Kokių rezultatų laukiama.**

Išrinkus naują Klaipėdos miesto savivaldybės tarybą sudaroma naujos sudėties Privatizavimo komisija ir skiriamas naujas komisijos pirmininkas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami teisės aktų reikalavimai, reglamentuojantys savivaldybių privatizavimo komisijų sudarymą.

Teikiame svarstyti šį sprendimo projektą.

Turto skyriaus vedėjas Edvardas Simokaitis